Diari Oficial de la Generalitat Valenciana


Sumari del DOGV 4827, del 25-08-2004 (2004/8696)

Informació pública de l'alternativa tècnica del programa d'actuació integrada per al desenvolupament del sector número 4 Bunea Nord del Pla General de Polop.
-------------------------------------------------------------------------------------------------------------------------------------------------------------

### Dades del document

Número de DOGV
:   4827

Data del DOGV
:   25-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8696


Organisme emissor
:   Calviga, SA

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament del sector número 4 Bunea Nord del Pla General de Polop. [2004/F8696]
  
La mercantil Calviga, SA, ha formulat alternativa tècnica de programa d'actuació integrada per al desenvolupament del sector número 4 Bunea Nord del Pla General de Polop, que conté memòria del programa, pla parcial, avantprojecte d'urbanització i resguard acreditatiu de sol·licitud de cèdula d'urbanització, segons el que s'estableix als articles 45, 46, 48 i 52 de la Llei 6/1994, de 15 de novembre, de la Generalitat Valenciana, Reguladora de la Activitat Urbanística (DOGV número 2.394, de 24 de novembre de 1994).
  
En aplicació del que s'estableix en l'article 48.1.C) i 52 de la dita llei, es sotmeten els esmentats documents a informació pública pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que els convinguen segons dret i que seran presentades davant el Registre General de l'Ajuntament de Polop. Així mateix, durant els 10 primers dies es podrà sol·licitar una pròrroga del termini en les condicions assenyalades en l'article 46.4 de l'esmentada llei.
  
En el mateix termini de 20 dies, qualsevol:
  
a) Podrà consultar els documents protocol·litzats a la notaria de Pedro Horcajada Fernández-Quero, situada a la Vila Joiosa, avinguda del País Valencià, número 31, 2a escala, entresòl.
  
b) Podrà comparèixer a la dita notaria per tal d'obtindre, a càrrec i pel compte seu, còpia de l'acta de protocol·lització dels projectes o sol·licitar que se li exhibisca esta.
  
c) Podrà consultar l'esmentada documentació, així com l'expedient administratiu, a l'Ajuntament de Polop de la Marina, els dies hàbils en horari d'atenció al públic.
  
Així mateix, mitjançant aquest anunci, d'acord amb el que es preceptua en el paràgraf segon de l'article 48, en relació amb l'article 46 paràgrafs quart i cinquè de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies abans esmentat. Les proposicions juridicoeconòmiques es presentaran també al Registre General de l'Ajuntament de Polop.
  
La publicació d'aquest anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, serveix al mateix temps d'avís als titulars de parcel·les que s'indiquen a continuació, que resulten desconeguts, amb adreça desconeguda o insuficient per tal de poder efectuar la notificació:
  
Ref. cadastral Propietari Domicili fiscal
  
Pol-0010004 Berenguer Server, Antonio Desconegut
  
Pol-0010005 Berenguer Server, Antonio i germans Desconegut
  
Pol-0010006 i
  
Pol-0010023 Forrat Sanchis, Bernardo Desconegut
  
Pol-0010013 Pérez Escortell, José Desconegut
  
Pol-0010025 Berenguer Iborra, Teresa Desconegut
  
Pol-0010033 Sempere Segura, Roberto Desconegut
  
Pol-0010034 Ginar Llinares, Josefa Desconegut
  
Pol-0010037 Gregori Sales, Vicente Desconegut
  
Pol-0010040 Ponsoda Iborra, María Desconegut
  
Pol-0010045 Cortés Medrano, Armando Desconegut
  
Pol-0010048 Calvo Pérez, María Desconegut
  
Pol-00200 Muñoz Villalonga, Carmen Desconegut